خاریجی ایشلر ناظیری مولود چاووش اوغلو امریکادان تورکیه-‌یه اف-35 ساواش طیاره‌لری‌نین تحویل وئریلمه‌سینده پروبلئم اولمایاجاغینی سؤیله‌دی.
خصوصی تلویزیون کانال لاریندان‌ بیرینه آچیقلاما وئرن چاووش اوغلو "اف 35 مسئله سینده پروبلئم یوخ‌دور، امریکا پرزیدنتی دونالد ترامپ بیزه واجیب اولان آددیم‌لاری آتاجاغینی سؤیله‌دی” دئدی.
قارشی‌داکی پروسئسده ده اف-35-لرین تحویل وریلمه‌سینده پروبلئم یاشانمایاجاغینی وورغولایان چاووش اوغلو بیلدیردی کی، اف 35-لر تورکیه‌نین هاوا مدافعه‌سی اوچون ساتین آلیندی. هر هانسی متفیق اؤلکه‌یه تهدید اولماسی مقصدیله آلینمادی.
تورکیه‌نین روسیا‌دان اس-400 هاوا مدافعه سیستم‌لرینی تداروک ائتمه‌سی باره‌ده امریکانین اعتراضلارینی دا قیمتلندیرن ناظیر چاووش اوغلو "نه اوچون روسیا‌دان اس-400-لری آلدیق دئیه رئاکسیا گؤستریرلر. بیز امریکادان ایستدیک، وئرمه‌دی‌لر. بونون باره‌سینده سورغو-سوال وئرمک ایندی نه قدار عدالت‌لی‌دیر؟" دئیه بیلدیردی.
